钦定古今图书集成/方舆汇编/职方典/第1270卷 > 《送凌震任黔阳》文徵明
## 钦定古今图书集成/方舆汇编/职方典/第1270卷 > 《送凌震任黔阳》文徵明

短棹沅湘路不迷，黔阳更在武陵西。平生志业轻千
里，晚岁文章到五溪。荏苒雪泥鸿雁迹，阴深云木鹧
鸪啼。莫言游宦伤行役，剩有江山入品题。

《府志》：“庄周曰：‘舜以天下让善卷，善卷曰：‘余立于宇宙
之中，冬日衣皮毛，夏日衣葛𫄨，春耕种，形足以劳动，
秋收敛，身足以休息。日出而作，日入而息，逍遥于天
地之间，而心意自得，何以天下为哉！遂隐于卢山中，
卒葬于辰溪大酉之九峰岭’’。”

黄元仙隋末寓居沅陵，时因县西寡妇赵氏类亡母，
即迎养于家，孝敬如生母。辰州刺史瞿君嘉其行，以
女弟妻之，复荐其才德以自代。隋亡，乃弃官隐于县
西之罗山终焉。

薛大鼎，宇重臣，贳为官奴，流至辰州，以战功得迁。唐
高祖兵兴，谒见龙门，因说帝绝龙门军永丰仓就食，
传檄远近，据天府示豪杰，为指背扼喉计。高祖奇之。
后见棣渠久塞，则浚治入海，商贾流行。百姓歌曰：“新
沟通，舟楫利。属沧海鱼盐至。昔徒行，今骋驷。美哉薛
公德滂被。”

《朝野佥载》：“五溪蛮父母死，于村外阁其尸，三年而葬。
打鼓路歌，亲属饮宴舞戏，一月馀日，尽产为棺。”馀临
江高山半肋，凿龛以葬之，自山上悬索下柩，弥高者
以为至孝，即终身不复祠祭。初遭丧，三年不食盐。
《演繁露》：楚王马希范既破群蛮，自以为伏波之后。以
铜五千斤铸柱，高丈二尺，入地六尺，铭誓状于上，立
之《溪州》。

《东轩笔录》：“武陵、辰阳、澧阳、清湘、邵阳五州，各有蛮猺
保聚，依山阻江，殆十馀万。在马希范、周行逢时，数出
寇边，以至围逼辰、永二州，杀掠民畜，岁岁不宁。太祖
既下荆湖，思得通蛮情，习险扼而勇智可任者，以镇
抚之。有辰州猺人秦再雄者，长七尺，武健多谋，在周
行逢时，屡以战斗立功，蛮党伏之。太祖召至阙下，察”
知可用，因以一路之事付之，起蛮酋，除辰州刺史，官
其一子为殿直，赐予甚厚，仍使自辟吏属，尽予一州
租赋。再雄感慨异恩，誓死报效。至州日，训练土兵，得
三千人，皆能披甲渡水，历山飞堑，捷如猿猱。又选亲
校二十人，分使诸蛮，以传朝廷怀徕之意，莫不从风
而靡，各得降表以闻。太祖大喜，再召至阙，面加奖激。
再雄伏地流涕，呜咽不胜。改辰州团练使，又以其门客王允成为本州推官。再雄尽瘁边圉，故终太祖世
无蛮貃之患。“五州连袤数千里，不增一兵，不费帑庾，
而边境妥安。由神机驾驭，用一再雄而已。”

熙宁五年，辰州人张翘与流人李资诣阙上书言：“辰
州之南江乃古锦州，地接施、黔、牂、牁世为蛮人向氏、
舒氏、田氏所据。地产朱砂、水银、金布、黄蜡，良田数千
万顷。入路无山川之扼，若朝廷出偏师压境上，臣二
人说之，可使纳地为郡县。”书奏，即以章惇察访荆湖
南北路，经制南江事。章次辰州，遂令李资、张竤、明夷
“中僧愿成等十馀人入境，以宣朝廷之意。”资等褊宕
无谋，亵慢夷境，遂为蛮酋田元猛所杀。章知不可以
说下也，即进兵诛斩，而建、沆、懿等州。又以潭之梅山、
邵之飞山为苏方、杨光潜所据，遂乘兵势进克梅山，
建安化县，又令李诰将兵取光潜，师至飞山，扼险不
能度而还。当是时，张颉居忧于鼎州，目睹其事，遂以
书诋朝贵，言南江杀戮过甚，无事者十有八九，以至
浮尸塞江，下流之人不敢食鱼者数月。惇病其说，且
欲分功以啖之，乃上言：“昔张颉知潭州益阳县，尝建
取梅山之议。今臣成功，乃用颉之议也。”朝廷赐颉绢
三百疋，而执政犹患其异议。会颉服阕，乃就除为江
淮拨运使，便道之官，而不敢食鱼之说息矣。

《宋史余卞传》：“卞字洪范，沅州蛮叛，断渠阳道，官军不
得进。卞阴选死士三千人，夜衔枚绕贼背，伐山开道，
漏未尽，入渠阳。天明出战，贼大骇，遂破之，斩首千级，
蛮遂降。寻有诏废渠阳军为砦，尽拔居人护出之。绍
圣初，以弃渠阳罪，免归。”

《魏瓘传》：下溪州蛮彭士羲叛，将发兵讨除，进龙图阁
直学士，知荆南。瓘以为五溪之险，师行鸟道，诸将贪
功生事，于国家何所利。因条上三策，以招徕为上，守
御为下，攻取为失。不报。后卒如瓘议。

《雷简夫传》：“简夫用张方平荐，知雅州。既而辰州蛮酋
彭士羲内寇，三司副使李参，侍御史朱处约安抚不
能定，继命简夫往。至则督诸将进兵，筑明溪上下二
砦，据其险要，拓取故省地石马崖五百馀里，士羲内
附，擢三司盐铁判官。”

《周沆传》：“沆历开封府推官。湖南蛮唐盘二族寇暴杀
居民，官军数不利，以沆为转运使。沆言：蛮骤胜方骄，
未易斗力，宜须秋冬进兵。且其地险气毒，人骁悍，善
用鋋盾，北军不能捕。请选邕、宜、融三州卒三千人习
知山川技艺者，径𢭏其巢布，馀兵络山足，出则猎取
之。俟其势穷力屈，乃可顺抚。”朝廷用其策，二族皆降。
《元史刘国杰传》：“成宗即位，复置行枢密院于衡州，仍
除副使。初，黔中诸蛮酋既内附，复叛。又巴洞何世雄
犯澧州，泊崖洞田万顷楠木洞孟再师犯辰州，朝廷
尝讨降之，升泊崖为施溶州，以万顷知州事。三十一
年，万顷复叛，攻之不能下。至是，帝即位，赦天下，并赦
万顷等，亦不降，帝以命国杰。九月，国”杰驰至辰，进攻
明溪。贼鲁万丑拥众自上流而下，千户崔忠、百户马
孙儿战死。十月，进兵桑木溪，万丑复以千人拒战，击
却之。明日，万丑倍众来攻，国杰鼓之，百户李旺率死
士陷阵，众军齐奋，贼败，遂破其巢，焚之。进攻施溶，部
将田荣祖请曰：“施溶，万顷之腹心，石农次三羊峰，其
左右臂也。宜先断其臂，而后腹心，乃可攻。”国杰曰：“甚
善。”麾诸军攻石农次，贼不能支，弃寨遁。遂拔施溶，擒
万顷斩之。复穷捕其党，攀崖缘木而进，凡千馀里。元
贞元年，即军中加荣禄大夫、湖广行省平章政事。辰、
澧地接溪洞，宋尝选民立屯，免其徭役，使御之，在澧
者曰隘丁，在辰者曰寨兵。宋亡皆废，国杰悉复其制，
班师。继又经画茶陵、衡、郴，道桂阳，凡广东、江西盗所
出入之地，南北三千里，置戍三十有八，分屯将士以
守之。由是东尽交、广，西亘黔中，地周湖广，四境皆有
屯戍，制度周密，诸蛮不能复，寇贼遂息。

《达识帖睦迩传》：“至正九年，为湖广行省平章政事，沅
靖郴桂等路猺獠窃发，朝廷以溪洞险阻，下诏招谕
之。达识帖睦迩谓寇情不可料，请置三分省，一治靖
江，一治沅靖，一治郴桂，以左右丞参政分兵镇其地。
罢靖州路总管府，改立靖州军民安抚使，设万户府，
益以戍兵。朝廷皆如其言，已而诸猺獠悉降。”

《李忽兰吉传》：“至正二十年，改四川南道宣慰使。二十
二年，奉旨与参政曲里吉思、佥省巴八、左丞汪惟正
分兵进取五溪洞蛮。时思、播以南，施、黔、鼎、澧、辰、沅之
界，蛮獠叛服不常，往往劫掠边民，乃诏四川行省讨
之。曲里吉思、惟正一军出黔中，巴八一军出思播，都
元帅脱察一军出澧州，忽兰吉一军自夔门会合。十
一月，诸将凿山开道，绵亘千里，诸蛮设伏险隘，木弩
竹矢伺间窃发，亡命迎敌者皆尽杀之。遣谕诸蛮，酋
长率众来降。独散毛洞潭顺走避岩谷，力屈始降。”
《辍耕录》：“杨完者，字彦英，武冈绥宁之赤水人。为人阴
鸷酷烈，嗜斩杀。初，郡无赖啸聚溪洞，完者内深贼，持
权诈，故众推以为长。王事日，棘湖广陶”梦祯氏举师

纳。既得旁缘入中国，不复可控制，略上江顺流而下，
直抵扬州。禽兽之行，绝天逆理，民怨且怒，共起义攻
杀之，馀党奔溃，渡扬子，宿留、广德、吴兴间。至正十六
年春二月朔，淮人陷平江。时江浙行中书省丞相塔
失帖木耳有旨，得便宜从事。嘉兴北连平江，南去杭
州，无二百里，为藩镇喉舌。有司告援急，星火驿使交
道中不绝。丞相兵少，策无所出，以完者来守之。完者
取道自杭，以兵劫丞相，升本省参知政事，填募民入
粟，空名告身予之，即并添设左丞。所统苗獠洞猺、答
剌䍐等，无尺籍伍符，无统属，相谓曰“阿哥”，曰“麻线”，至
称主将亦然。喜著斑斓衣，制衣袖，广狭修短与臂同，
衣幅长不过膝，裤如袖，裙如衣，总名曰“草裙。”草裤固
脰以兽皮，曰“护项”，朿腰以帛，两端悬尻后若尾，无间
晴雨，被毡毯，状绝类犬。按《邕管杂记》《溪蛮丛笑》等书
所载，五溪之蛮，尽槃瓠种属，曰猫，曰猺，曰曰“犵狑”、
曰“犵狫”，字皆从犬，则谚所谓“苗犬”者信然。军中无金
鼓，杂鸣小锣以节进止。其锣若卖货郎担人所敲者。
夜遣士卒伏路曰“坐草”，军行尚首功，资抄掠，抄掠曰
“检刮”，检刮者，尽取而靡有孑遗之意，所过无不残灭。
掳得男女，老羸者、甚幼者、色陋者杀之；庄者曰“土乖”，
幼者曰“赖子”，皆驱以为奴。人之投其党者曰“入火。”妇
人艳而晳者畜为妇曰“夫娘。”人有三四妇，多至十数，
一语不合，即剸以刃，与之处者，得至日暮无恙，则心
窃自贺。古云“好则人，怒则兽”，形容尽之矣。是月，丞相
又以王与敬摄元帅事，守松江。与敬据郡应平江，完
者遣部将萧亮、员成来，与敬奔苗，有松江火，一月不
绝，城邑殆无噍类，偶获免者，亦举刖去两耳，掠妇女，
劫货财，残忍贪秽，惨不忍言。官庾尚有粟四十万馀，
籍为己有。越五十日，平江兵破淀湖栅，苗夜遁去。秋，
平江兵入杭，苗将吴大旺败，完者自嘉兴来，驻兵城
中菜市桥外，未即进，民自为战胜完者兵淫刑以逞。
嘉兴仅保孤城，城之外悉遭兵燹，有穷目力所至，无
寸草寸木处。完者虽阳浮尊事丞相，生杀予夺于己
是决，丞相仅得署成案。然浙江之南则行御史台总
督官迈里古思，建德路则达鲁花赤古笃鲁丁各自
为守，苗不敢犯其境，完者之威令，仅行于杭州、嘉兴
两郡而已。筑营德胜堰，周围三四里，子女玉帛皆在
焉，且以为郿坞计，用法刻深，任势立威，而邓子文、金
希尹、王彦良之徒，又悉邪佞轻佻，左右交煽，气焰翕
忽。时左丞李伯昇、行枢密同知史文炳、行枢密同佥
吕珍等，皆先魁淮旅，而降顺者，丞相以其众攻杀之。
既受围，遣吏致牲酒于文炳，为可怜之意，曰：“愿少须
臾毋死，得以底里上路。报不可完者”，乘躁力战败，尽
杀所有妇女，自经以死。独平章庆童女以先往，在富
阳得免。平章女已尝许嫁亲王，为完者强委禽焉。至
是未及三月，故数其罪者此居首。诸军开门纳款，惟
恐弗先。文炳解衣裹尸瘗之，祭哭尽哀，十八年秋八
月也。完者部将宋兴在嘉兴，闭城自守，亦攻降之。城
中燔毁者三之二，民之遇害者十之七。

《府志》：“明太祖命杨璟攻辰郡，陈谅友散卒，复讨土酋
覃垕留抚辰州十八洞及九溪诸蛮乱，悉讨平之，封
芮国公。”

弘治二年，溆浦县民刘函家产一牛，独目，金精红光
满栏。

顾成为镇远侯，同都督梁福讨清水江苗寇，擒其渠
魁及诸奸细，斩馘无算。由是美罗苗颓，诸寨悉皆投
款，始建议筑枫香、黄泥、紏坡、黄强、大由、大开、地林等
堡，保障边民。

张岳，字惟乔，惠安人。初，万镗未获苗魁龙、许保、吴黑
苗，遽撤兵。至是复猖獗，出劫思州，执知府李允简。岳
乃檄永、堡二宣慰及酉阳宣抚会兵讨之。岳知田应
朝恃叔田勉，因以计擒杀之。惟龙、许保、吴黑苗未获，
岳檄石邦宪等悬赏购之，卒诱获许保，惟黑苗无所
踪迹。至是廉得其处，遣兵袭斩之。岳上其事。朝议设
“总督镇抚其地，留兵数年乃代去。”

嘉靖二十七年，麻阳县官谭得古剑一口，上有“金昆
玉季”篆文。

《荆州记》：“小酉山石穴中，有书千卷，相传秦人于此而
学，因留故梁湘东王云访酉阳之逸典”是也。

《水经注》：“武陵有五溪，谓雄溪、樠溪、力溪、无溪、辰溪其
一焉。夹溪悉是蛮左右所居，故谓此蛮五溪蛮也。”又
《水经》：沅陵县西有武溪，源出武山，与酉阳分山水源
石上有槃瓠迹犹存矣。

《老学庵笔记》：“辰沅、靖州，蛮有犵，狑有犵，獠有犵。”有
《犵》。有山猺，俗亦土著。外愚内黠，皆焚山而耕，所种粟豆而已。食不足则猎野兽，至烧龟蛇啖之。其负物，
则少者轻，老者重，率皆束于背，妇人负者尤多。男未
娶者，以金鸡羽插髻；女未嫁者，以海螺为数珠挂颈
上。嫁娶先密约，乃伺女于路，劫缚以归，亦忿争叫号
求救，其实皆伪也。生子，乃持牛酒拜女父母，初亦徉
怒却之，邻里共劝，乃受。饮酒以鼻，一饮至数升，名“钩
藤酒”，不知何物，醉则男女聚而踏歌，农隙时至一二
百人为曹，手相握而歌，数人吹笙在前导之，贮缸酒
于树阴，饥不复食，惟就缸取酒恣饮，已而复歌。夜疲
则野宿，至三日未厌，则五日或七日方散。归上元则
入城市观灯，呼郡县官曰：“大官欲人谓己”为足下，否
则怒。其歌有曰：“小娘子，叶底花，无事出来吃残茶。”盖
《竹枝》之类也。诸蛮惟犵狑颇强，习战斗，他时或能为
边患。

朱辅《溪蛮丛笑》：“木契，刻木为符契，长短大小不等，穴
其傍，多至十数，各志其事，持以出验，名木契。”

犵党出入坐卧，必以刀自随，小者尤铦利，名犵党
钩藤酒。酒以火成，不醡不𥬠，两缶东西以藤吸取，名
“钩藤酒。”

金鸡，羽族。似雉者，金顶、火背、斑尾，杨翘志意极骄，笼
之不能驯。

茅花被，犵狫无绵。揉茅花絮布被，一被数幅，联贯以
成。山猺皆卧板，夜然以火犵狫，视猺则为富矣。
辰砂辰锦砂最良。麻阳，即古锦州，旧隶辰郡。砂自折
二至折十，皆颗块，佳者为箭镞，结不实者为肺砂。碎
则有趢趗，末则有药砂。砂出万山之崖，为最。犵狫以
火攻取。

犵老裙，裙幅两头缝断，自足而入，斓斑厚重，下一段
纯以红，《范史》所谓“独力衣”，恐是也。盖裸袒以裙代裤，
虽盛服不去，去则犯鬼。

金系带砚，出石黎溪。今大溪、深溪、《竹塞》溪、《木林冈》溪
皆可乱真。紫石胜揭石熟猺亦能砥砺，黎溪为最，盖
于淘金井中取之，近亦艰得。有紫绿二色围黄线者，
名“金系带。”

《粉红水银》：水银出于朱砂，因火而就。或谓“砂腹生水
银”，非也。

砂床石之不碎而砂附著其上者，名“砂床。”

《水秀铁》：铁之精英在水数十年者，名“水秀。”

顺水斑，蚕事少，桑多柘茧薄小不可缲，可织为䌷，或
以五色间染布为伪，名《顺水斑》。

葫芦笙，潘安《笙赋》：“曲沃悬匏，汶阳匏篠，皆笙之材，蛮
所吹。”葫芦笙亦匏瓠意，但列管六，与《说文》十三簧不
同耳。

燕子花：紫花，全类燕子，生于藤，一枝数葩。

不阑带，蛮女以织带束发，状如经带。不阑者，斑也，盖
反切语。俚俗谓团为突栾，孔为窟笼，亦此意也。
野鸡斑枋板，皆杉也，木身为枋，枝梢为板。又分等则
曰“出等甲头”，曰“长行”，曰刀斧，皆枋也。曰水路，曰笏削，
曰中扛，皆板也。脑子香，以文如雉者为最佳，名“野鸡
斑。”

娘子布《汉传》载阑于。阑于，獠言纻金有绩，织捆白苎
麻，以旬月而成，名娘子布。

点蜡慢蛮溪洞爱铜鼓，甚于金玉。摹取鼓文，以蜡刻
板印，布入靛缸渍染，名《点蜡慢》。

丝金沙中拣金，又出于石，碎石而取者，色视沙金为
淡金，有苗路夫匠识之，名“丝金。”

马王菜：叶似蔓青，味苦多刺，即诸葛菜也。

三脊茅，麻阳，苞茅，山茅，生三脊。孟康曰“零茅”，扬雄曰
“璚茅”，皆三脊也。

鸦衔草，紫草，《尔雅》谓之藐，《广雅》谓之茈莫。《本草》云：“生
楚地。三月采根，阴干。猺人以社前者为佳，名鸦衔草。”
鸡骨香降真：本出南海，今溪洞山僻处亦有。似是而
非，劲瘦不甚香，名鸡骨香。

出山银，西溪接靖州境，出铅，铅中有银，银体差黑，未
经坯销，名“出山银。”

鸡末子古有细虫曰“焦螟”，集于蚊睫。蛮地有虫极细，
拭目难睹，黑点著身，抓搔不可耐，名鸡末子。

《九肋鳖》，沙鳖似马蹄者佳。“九肋”，出沅江。

铜鼓蛮地多古铜，有铜柱，马希范所立。麻阳有铜鼓，
盖江水中掘得如大钟，长筒三十六乳，重百馀斤。今
入天庆观，并有铜像二，相传唐明皇像，馀散他处，鼓
尤多，其文环以甲士，中空无底，名“铜鼓。”

不乃羹。牛羊肠脏略摆洗，羹以飨客，臭不可近，食之
既，则大喜。《岭表录异》曰：“交趾重不乃羹，先鼻引其汁。
不乃者，反切摆也。”

圈布桑，味苦，叶小，分三叉，蚕所不食。犵狫取皮绩布，
系之于腰以代机，经纬回环，通不过丈馀，名“圈布。”
竖眼犵狫，犵狫，蛮之尤怪者，两目直生，恶青衣人遇
之则有祸。去麻阳百馀里不常见。

独木船，蛮地多楠，极大者刳以为舟。

芷香草，见《离骚》。有一穗数花，与蕙茝不同，开亦先后皆兰类也。

黄猫头，蛮类，不巾发，拳曲，照日金色，故名。

光面蜡，蜡出山不经伪者名“光面”；作伪者杂以粟
飞紽。土俗，岁节数日，野外男女分两朋，各以五色囊
囊豆粟往来抛接，名“飞紽。”

客鼓，鼓之节不一，有暗箭鼓、集人鼓、犒设鼓、飨客亦
以此远近听以为准。酒酣，少有参商，则鼓声随变，终
席无他者，名“客鼓。”

固项：朱漆牛皮以护头颈，名“固项。”

银白鹁鸠：犵狫之富者，多以白金象鸟兽形为酒藤，
或为牛角鹁鸠之状。尢多每聚饮，盛列以夸客。
筒环犵狫，妻女年十五六，敲去右边上一齿，以竹围
五寸，长三寸，裹锡穿之，两耳名“筒环。”

《门款》：彼此歃血誓约缓急相援，名“门款。”

“大设《富洞》”以九月燕及三年一犒为“大设。”

《入地》犵狫自别洞奔来，此地居止名“入地。”

鸬，鹚号，战斗，出入群聚发喊，以张声势也。

羊栖犵狫以鬼禁所居不著地，虽酋长之富，屋宇之
多，亦皆去地数尺。以巨木排比，如省民羊栅。杉叶覆
屋，名“羊栖。”

“左右押衙”，犵狫比猺猫，则妄自尊大，岁时且望或客
至，皆排衙主盟其事者为“队公。”又其次名“左右押衙，
坐草”山猺，潜出省地茅苇中，射弩夺物，机不虚发，名
“坐草。”

《客语》能省民之言者名“客语。”

准把互市逾约，价偿未足，则劫去省民或甲以乙代
名准把

踏歌习俗，死亡群聚歌舞，辄联手蹋地为节。丧家椎
牛，多酿以待客，名“踏歌。”

蛮性好杀，一语不合，便刺以刃，百十年必报乃巳，名
《仇杀》。

专事溪洞文移，他人不能，特选往来之熟者，名《专事
骨债》。或为佣而亡，或借斗而死，约牛牲若干偿还，名
“骨债。”

走鬼：初夏徙居数日，以舍祖居，否则有祸，名走鬼
《鼻饮犵》狫饮不以口而以鼻，名曰“鼻饮。”

吃乡，秋冬之交，聚饮以乐，名《吃乡》。

痨鱼山猺无渔具，上下断其水，揉蓼叶困鱼。鱼以辣
出，名“痨鱼。”

卖首犵狫之受犒者如熟户之猺。既纳款听命，纵其
出入省地州县，差人管辖，或许自推首，名“卖首。”
“打寮”山猺，穴居野处，虽有屋以庇风雨，不过剪茅叉
木而已，名“打寮。”

“生界”：去州县堡寨远，不属王化者，名《生界》。

呈生：祭祀必先以生物呈献，神许，则杀以血和酒，名
“呈生。”

拕亲山猺婚娶聘物，以铜与盐。至端午，约于山上相
携而归，名“拕亲
骨浪。”猺獠睡不以床，冬不覆被，用三叉木支阔板旁，
然火炙背，板焦则易，盖以板之易得也，以展转之意，
名“骨浪。”

队小犵狫之随从者，如军中行伍，名“队小。”

《舞锨》，醉后以长柄本锨跳舞，亦有音节也。

平坦巢穴，外虽峙崄，中极宽广，且以一处言之，《犵狫
有鸟落》，平言鸟飞不能尽也。周数十里皆腴田，凡平
地曰“平坦。”

例牛：牛客多行桃源路洞中，占军事胜负及疾病祈
禳，皆以牛用名例牛。

《跳鸡模》：艺精者掷刀空中接之，名“鸡模。”

洗面借人助相仇杀，以牛酒往谢，名“洗面。”

奴狗狑狫之为佣者，名奴狗。

背笼：负物不以肩，用木为半枷之状，箝其项，以布带
或皮系之额上，名“背笼。”

葬堂死者诸子照水内，一人背尸，以箭射地，箭落处
定穴，穴中藉以木，贫则已。富者不问岁月，酿酒屠牛，
呼团洞，发骨而出，易以小函，或架崖屋，或挂大木，风
霜剥落，皆置不问，名“葬堂。”

爬船蛮乡最重，重午，不论生熟界，出观竞渡，三日而
归，既望复出，谓之“大十五船”，分五色，皂船之神尤恶，
去一必有风雨。一月前，众船下水，饮食男女不敢共
处。吊屈原，正楚俗也，名“爬船。”

隘口：凡众山环锁，盘纡岪郁，绝顶贯大木数十百穴，
一门来去。此古人“因谷为寨、因山为障”之意，名“隘口。”
沤榔牛榔木多浆，猺猫岁饥阙食，则先以火窖地，掘
根置窖中，压以石，又用火沤熟。〈沤渍也。〉捣作饼饵，名《沤
榔》。

椎髻，胎发不薙除，长大而无栉篦，不裹巾蓬垢鬇。
自古以然，莫可化也。名“椎髻。”

富贵坊竞渡，预以四月八日下船，俗聚饮江岸，舟子
各招他客，盛列饮馔，以相夸大。或独酌食前，方丈诸
蛮环观如云，一年盛事，名“富贵坊对刀。甲与乙有隙，两相斗敌，背牌护身，远以标枪，枪
尽挺刃而前，名“对刀。”

出面：拕亲之后，生子，引妻携酒归，见妇家名“出面。”
《春明梦馀录》：辰州当夷蛮咽喉，西际施州，南际靖州，
北际永顺保靖，乃五溪所出，能溪、明溪、酉溪、武溪、辰
溪，东为常德，右武陵桃源之境，由是而五溪注之洞
庭，故洞庭诸溪洞之庭除也。

《穷怪录》：辰州有射猪者，逐入石室，见老翁问：“何故射
吾猪？”对以伤禾。翁即呼一童责之曰：“何不谨门令猪
出？”射猪者问翁是何人，童子答曰：“此河上翁，帝使为
诸生讲《易》，我即王弼，受《易》未通，遂罚守门。”

《麻阳县志》：县民某，种菽一亩，屡为群羊践食，民愤甚，
再伺羊出，杖逐之，群羊奔入山中石罅，民遂逐入。其
内渐阔，忽见绿溪修篁，宫阙丹碧，一老人银须鹤氅，
坐皋比讲《易》。左右侍听者数十，内有一少年执经前
问，老人呵之曰：“懵懂。”民窃听良久，问之，应门者曰：“老
人中坐者河上公。”其少年乃王弼也。

《异苑》：“宋元嘉初，武溪蛮人射鹿，逐入石穴，才容人。蛮
人入穴，见其傍有梯，因上梯，豁然开朗，桑果蔚然，行
人翱翔，亦不以怪。此蛮于路斫树为记，其后茫然，无
复仿佛。”

《辰州府志》：“瞿夫人，豫章人。隋末兄为辰州刺史，适黄
元仙者亦自豫章来见，瞿君高其行，以夫人妻之，复
荐其才德以自代。隋亡，乃弃官，与夫人隐于县西之
罗山，贫甚，为人佣织以养其姑，如此者十年。一日忽
谓元仙曰：‘昨日闻帝命，当与汝别’。俄顷，化为青气数
丈而去。